„ДИАГНОСТИЧНО-КОНСУЛТАТИВЕН ЦЕНТЪР II – БУРГАС ” ЕООД – ГР. БУРГАС

ЗАПОВЕД № 29 /24.02.2026 година
            На основание чл.13,т.6 и чл.18, ал.2 от Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас във връзка с чл.57, ал.2, чл.59, Раздел ІІ и Раздел ІV от Наредба за придобиване, управление и разпореждане с общински имоти и вещи

ОТКРИВАМ:

за провеждане на публичен търг с тайно наддаване за отдаване под наем, за срок от 3 /три/ години, на следния недвижим имот: 

КАБИНЕТ № 110, с площ от 15.33 кв. м., находящ се на I-ви етаж на триетажната масивна сграда с административен адрес: бул. “Демокрация“ №94, цялата с площ от 3548 кв.м., при граници на сградата: изток – бул. “Демокрация“, запад – вътрешен двор, север – “Бурмедика“ ЕООД – гр. Бургас., юг – “Специализирана болница за активно лечение по пневмо-фтизиатрични заболявания със стационар Бургас“ ЕООД, собственост на “ДКЦ ІІ-Бургас“ ЕООД – гр. Бургас. Горепосоченото помещение, предмет на публичния търг с тайно наддаване ще се ползва като кабинет по здравословно хранене.
1. Начална тръжна цена: 
- за кабинет № 110 - месечна наемна цена, в размер на 180,79 Евро /сто и осемдесет евро и седемдесет и девет евроцента/ или 353,59 лв. /триста петдесет и три лева и петдесет и девет ст./ с включен ДДС.

2. Стъпка за наддаване:

- за кабинет № 110, определена в размер на 3 /три/ на сто от началната тръжна цена, а именно: 5,42 Евро (пет евро и четиридесет и два евроцента) или 10,60 лв. /десет лева и шестдесет ст./ с включен ДДС. 

3. Изисквания към кандидатите:
 Физическо или юридическо лице, регистрирано като търговец по българското законодателство или по законодателството на държава членка на Европейския съюз; Да няма парични задължения към държавата по смисъла на чл.162, ал.2 от Данъчно-осигурителен процесуален кодекс, установени с влязъл в сила акт на компетентен орган, освен ако не е допуснато разсрочване или отсрочване на задълженията, както и задължения към Община Бургас; Да не е в производство по несъстоятелност или ликвидация или е осъден за банкрут; Да не е дружество по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните собственици, регистрирано в юрисдикция с преференциален данъчен режим съгласно същия закон. Да разполага с документ, доказващ, че същият притежава висше медицинско образование.
4. Критерии и метод за оценка на предложенията: 

„Най-висока предложена месечна наемна цена”  в евро, с включен ДДС
5. Документи, които задължително следва да се съдържат в офертата за участие в публичен търг с тайно наддаване:

5.1. Заявление за участие в тръжната процедура – по образец, изготвен от управителя на „ДКЦ ІІ  - Бургас” ЕООД;

5.2. Декларация за приемане условията на търга и всички клаузи на проекто-договора за наем - по образец изготвен от управителя на „ДКЦ ІІ – Бургас” ЕООД;

5.3. Оригинал на документи за внесен депозит за участие и за закупена тръжна документация;

5.4. Удостоверение за актуално правно състояние на кандидата, в оригинал или нотариално заверено копие, с дата на издаване не по-рано от един месец преди подаване на офертата. В случай, че кандидатът е вписан в търговския регистър, същият е достатъчно да  посочи ЕИК на кандидата. 

5.5.  Декларация (свободен текст), че кандидата няма задължения по смисъла на чл.162, ал.2 от Данъчно-осигурителен процесуален кодекс, установени с влязъл в сила акт на компетентен орган, освен ако не е допуснато разсрочване или отсрочване на задълженията.

Преди сключване на договора, обявеният за спечелил търга представя оригинал на документ, издаден от съответните компетентни органи, за удостоверяване липсата на задължения по смисъла на чл.87, ал.6 от Данъчно – осигурителния процесуален кодекс. 

5.6. Декларация (свободен текст), че кандидата няма задължения към Община Бургас, както и такива по неизплатени задължения по договори със същата. 

Преди сключване на договора, обявеният за спечелил търга представя оригинал на документ за липсата на задължения към Община Бургас. 

5.7. Декларация (свободен текст), че кандидата не е обявен в несъстоятелност или не е в процедура по ликвидация или е осъден за банкрут. 
Преди сключване на договора, обявеният за спечелил търга представя удостоверение за липса на несъстоятелност и ликвидация. 

5.8. Декларация от кандидата (свободен текст), че същият не е дружество по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните собственици, регистрирано в юрисдикция с преференциален данъчен режим съгласно същия закон
5.9. Декларация от кандидата (свободен текст), че подадената от същия оферта ще бъде със срок на валидност от 90 (деветдесет) календарни дни от нейното депозиране. 
5.10. Декларация (свободен текст) за направен оглед на обекта, предмет на публичния търг.
5.11. Документ, доказващ, че кандидатът притежава висше медицинско образование. Представя се заверено копие на диплома.
5.12. Наддавателно предложение, представляващо посочване на началната тръжна цена и броя на стъпките, с които кандидатът предлага същата да бъде увеличена. /посочената месечна наемна цена следва да бъде в евро, с включен ДДС/;   
Този документ следва да се постави в отделен запечатан непрозрачен плик, с надпис “НАДДАВАТЕЛНО ПРЕДЛОЖЕНИЕ”, подписан и надписан от кандидата с посочване на имената му, както и обекта, за който кандидатства, 
5.13. Заверено пълномощно, когато предложението се подава от пълномощник.

Всички приложени в офертата копия на документи, за които не е посочен начин на заверка, трябва да бъдат подписани, съответно заверени с „Вярно с оригинала” от лицето, представляващо кандидата.

6. Търга ще се проведе от комисия, в състав от петима души – председател и четирима членове, единият от които правоспособен юрист.
7. Депозита за участие в тръжната процедура е, както следва: 
- за кабинет № 110 - в размер на 542.37 евро /петстотин четиридесет и две евро и тридесет и седем евроцента/  или 1060,78 лв. /хиляда и шестдесет лева и седемдесет и осем ст./ с включен ДДС, платими по банков път по сметка на “Диагностично-консултативен център II” ЕООД – гр. Бургас: IBAN: BG 95STSA93001508019453, BIC: STSABGSF, “Банка ДСК”, клон гр. Бургас.

8. Документацията за участие в тръжната процедурата се закупува от счетоводството на „Диагностично-консултативен център ІІ – Бургас” ЕООД /гр. Бургас, бул. “Демокрация” №94, ет.3, стая №316/, всеки работен ден,  считано от датата на публикуване на заповедта за откриване на публичния търг с тайно наддаване, от 14,00 до 16.00 часа. Цената на документацията за участие в процедурата е в размер на 20 Евро /двадесет евро/ или 39,12 лв. /тридесет и девет лева и дванадесет ст./ с включен ДДС – невъзстановими.

9. Офертите за участие в публичния търг с тайно наддаване се подават от кандидатите в срок до 09.03.2026г. включително, считано от датата на публикуване на електронната страница на „ДКЦ ІІ“ ЕООД и в поне едно местно средство за масово осведомяване, на съобщение за търга със съдържание, включващо данните от заповедта за откриването му. Съобщение със същото съдържание се поставя и на видно място в сградата на „ДКЦ ІІ“ ЕООД. В случай, че за горепосочения търг не са подадени заявления, срокът може бъде удължен с още 7 дни със нова заповед. В случай, че след удължаване на срока, няма подадено нито едно заявление, управителят на „ДКЦ ІІ“ ЕООД, въз основа на доклад от председателя на тръжната комисия, може със заповед да насрочи повторен търг, с нова начална тръжна цена, намалена с 10% от първоначално обявената, като се извършат и съответните корекции в тръжната документация. При провеждане на повторен публичен търг, кандидатите следва да подадат заявления за участие, при спазване изискванията, посочени в заповедта за повторния търг. Когато и след второто обявяване на търга на се явят кандидати, Комисията го обявява за непроведен и отразява това в протокол.    
10. Оглед на обекта, предмет на търга може да бъде извършен всеки работен ден, считано от датата на публикуване на съобщение за откриване на публичния търг, до изтичане на крайния срок за подаване на заявленията, от 10,00 до 11,00 часа, след представяне на документ за закупена тръжна документация. 

11. Търга ще се проведе на 10.03.2026г., а именно след изтичане на срока за подаване на заявления, от 12,00 часа, в сградата на „Диагностично-консултативен център II- Бургас” ЕООД– гр. Бургас, ул. „Демокрация” №94, ет.3, стая №310.
“ДКЦ II – БУРГАС” ЕООД 

УПРАВИТЕЛ:

                                                                                    /д-р ИЛКА БАЕВА/

